Държавен вестник, бр. 95, 2012 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  95
4.6. Въз основа на нуждата от финансиране 
по настоящия член всеки участник ще преведе 
на SHAPE 100% от съответния си принос за 
изграждането на постоянните съоръжения по 
област 3 и за съответните временни съоръ­
жения до 1 октомври 2013 г.
4.7. Ръководителят на проекта ще вземе 
всички необходими мерки за избягване увели­
чаването на разходите над размера на одобре­
ните разходи. При евентуално увеличение на 
разходите по време на строителството SISCB 
ще бъде информиран незабавно за размера 
и обстоятелствата. Всяко увеличение на 
разходите над одобрените разходи за общите 
съоръжения, определени в Приложение Б, 
трябва да бъде одобрено от SISCB и ще се 
поделя между участниците съгласно разпо­
редбите на настоящия член. Увеличението 
на разходите, засягащо само индивидуалните 
филиални учебни съоръжения или многона­
ционалните съоръжения, ще се одобрява от 
засегнатите участници.
Член 5 – Отчети
Изпълнителният агент ще представя на 
SISCB чрез офиса на Ръководителя на проекта 
месечни отчети за финансовите разходи.
Член 6 – Връзка с неучастващи страни
В съответствие със Споразумението между 
Върховното главнокомандване на Обедине­
ните въоръжени сили на НАТО и Белгия 
относно създаването и функционирането на 
Международно училище на Върховното глав­
нокомандване от 19 март 1968 г. и в изпълне­
ние на политиката на НАТО, съгласно която 
страните – членки на Алианса, отговарят за 
обучението на лицата, зависими от персонала 
на Върховното главнокомандване на НАТО 
(представена подробно в МС 512 от 4 ноем­
ври 2004 г.), участниците в настоящия МР 
предлагат нови съоръжения за SIS, посочени 
в Приложение А, за ползване приоритетно 
от всички деца на членове на Върховното 
главнокомандване на Обединените въоръжени 
сили и помощни съоръжения при изпълне­
ние на условията, посочени в последващия 
документ на МР относно функционирането, 
администрирането и финансирането, и при 
спазване на намерението, заявено в Прило­
жение В към настоящия МР.
Член 7 – Спорове
Спорове във връзка с прилагането и тълку­
ването на настоящия МР ще се решават между 
участниците, без да се подлагат на арбитраж 
или решаване от трета страна или съд.
Член 8 – Противоречие с националните 
закони
При противоречие между национални­
те закони и регламенти и настоящия МР 
участниците ще се уведомяват взаимно за 
такова събитие с цел незабавно обсъждане 
и вземане на решение по противоречащите 
си разпоредби.
Член 9 – Дата на влизане в сила
Настоящият МР влиза в сила на датата 
на подписването му от последния участник.
Член 10 – Изменение
Изменения на настоящия МР са възможни 
в писмена форма по взаимното съгласие на 
участниците. Измененията влизат в сила на 
датата на подписването на изменения МР от 
последния участник.
Член 11 – Оттегляне и прекратяване
11.1. Участник може да се оттегли от на­
стоящия МР само в съответствие със следната 
процедура:
(а) Участникът ще поиска от SISCB оценка 
на общите финансови последствия от оттег­
лянето. Тази оценка ще включва остатъка от 
поетата като ангажимент сума по параграф 
4.6 и всички разходи и икономии, които ще 
възникнат в резултат на оттеглянето, вклю­
чително свързаните с необходимото прекратя­
ване или изменение на договор. Изготвената 
оценка ще бъде представена на участника във 
възможно най-кратък срок.
(б) Нотифицирането на решението за отте­
гляне ще бъде съобщено писмено на другите 
участници чрез SHAPE не по-късно от една 
година преди посочената дата на оттегляне. Тази 
нотификация ще включва потвърждаване от 
участника на оставащата част от финансовото 
му задължение съгласно оценката на SISCB.
11.2. Меморандумът за разбирателство се 
прекратява на датата на писменото уведом­
ление от SHAPE до участниците за оконча­
телното приемане на строителните работи, 
посочени в Приложение А. Участниците могат 
да прекратят настоящия МР по всяко време 
по взаимно съгласие, изразено в писмена 
форма. В случай на прекратяване всяко не­
изплатено финансово или друго задължение, 
произтичащо от настоящия МР, остава в сила 
до окончателното му уреждане.
Член 12 – Език
Настоящият МР е изготвен само в един 
оригинален екземпляр само на английски 
език. Оригиналът ще бъде депозиран в SHAPE, 
което ще изпрати по един заверен екземпляр 
на всеки един от участниците.
Датата на церемонията по подписването е 11 
юли 2012 г.
Подписали:
За Министерството на отбраната на Република 
България:
Подпис: …………………..	Дата: 08 октомври 2012 г. 
Чин: Контраадмирал	Име: Георги Георгиев